**ՈւՂԵՐՁ ՀԱՂԹԱՆԱԿԻ ԵՎ ԽԱՂԱՂՈՒԹՅԱՆ ՕՐՎԱ ԱՌԹԻՎ**

Հաղթանակն ու խաղաղությունը հայ ժողովրդի համար ամենախորհրդանշական բառերն են: Խաղաղությամբ են սկսվում մեր առավոտները և հաղթանակով են պսակվում մեր պայքարները:  
Շնորհավորում եմ բոլորիս Հաղթանակի և խաղաղության օրվա կապակցությամբ:  
Հավերժ փառք ու խոնարհում Հայրենական մեծ պատերազմի հերոսներին: Հպարտ եմ, որ մենք այն սերունդն ենք, որը հնարավորություն է ունեցել ապրելու ֆաշիստական Գերմանիայի դեմ հաղթանակ տարած հերոսների կողքին: Չնայած պատերազմի վետերաններից քչերն են մեր կողքին, բայց նրանց սխրանքներն ու հիշողությունները մեզ ուղեկից են լինելու սերնդեսերունդ:  
Հենց այդ սխրանքների հիշողություններն էլ մեզ հաղթանակ պարգևեցին արդեն Արցախյան ազատամարտում, և վետերանների նոր սերունդ տվեց մեզ հայրենի հողը:  
Մայիսի 9-ը հայ ժողովրդի հավաքական հաղթանակների խորհրդանիշն է:  
Այս տոնական օրը մաղթում եմ բոլորիս, որ հիշողությունները երբեք չլքեն մեզ, որ պայքարի ոգին միշտ վառ մնա մեր սրտերում, որ Բեռլինում ու Շուշիում մայիսի 9-ին հնչած հայկական քոչարին մեզ ուժ և կորով տա նորանոր հաղթանակներ կերտելիս:

Շնորհավոր մայիսի 9-ը:

Հարգանքով՝ Չարենցավան համայնքի ղեկավար Հակոբ Շահգալդյան